  Анжелика Тихонова корреспондент 1-тӥ пӧсьтолэзьысен Удмуртиысь эмъюртъёсын коронавирусэн черламъёс понна интыосты 1 сюрс 711-озь йылэтозы. Сыӵе пумкылъян лек черен висисьёслэн лыдзы будыны кутскемен кутэмын. Со сярысь улосвылысь тазалыкез утёнъя министерстволэн пресс-службаез ивортӥз. 1-тӥ пӧсьтолэзьысен ковид-центръёс пӧлы Дэри ёрос эмъюрт берен берыктэмын луоз. Отын висисьёслы 152 инты луоз. Со сяна, 100 интылы ёзэт Можгаысь ёрос эмъюртын усьтӥськоз Пусъём, туннэ ковид-центръёс сямен куинь эмъюртъёс ужало: Ижысь 6 номеро кар эмъюрт, 2 номеро кар эмъюрт но Паласькись висёнъёсъя элькун эмъюрт. Со сяна, коронавирусэн черламъёслы интыос Нылпиослы элькун эмъюртын но нылпи ваён 5 номеро эмъюртын вань. Отын коронавирусэн висисьёслы оглом 1 сюрс 459 интыос кылдытэмын. Со пӧлысь 957-ез уже кутӥсько, 502-ез – буш (34,4 процентэз). Озьы ке но, югдур интыосты йылэтыны кулэ каре. Тодэ вайытом, 29-тӥ инвожолы Удмуртиын коронавирусэн черлан 94 учыръёсты шараязы.  Тегъёс: Тазалык Ижкар Удмуртия коронавирус эмъяськонниос  